hotchpotch/miracl-hf-unified huggingface dataset:
Matti Sippola
Matti Yrjönpoika Sippola (17. lokakuuta 1848 Kauhava – 28. heinäkuuta 1908 Kauhava) oli Suomen ensimmäisen nuorisoseuran ja ensimmäisen rekisteröidyn työväenyhdistyksen perustaja.
Matti Sippola oli ammatiltaan maanviljelijä, lehtimies ja metallinkaivertaja. Hän oli naimisissa Maria Josefina Silverbergin (1856–1917) kanssa ja heillä oli kaksitoista lasta: Juho Wiljami, Saima Katariina, Yrjö Väinö, Jalo Ilmari, Toivo Oppi Onni, Ahto Armas Ilo, Kalervo Kuudes Veikko, Matti Vilkas Tapio, Ilmi Ilona, Elma Sanelma, Siro Aarne sekä Aimo Urho.
Sippolalla oli kokemusta myös opettajana, sanomalehtimiehenä, pakinoitsijana, arkkiviisujen kirjoittajana ja ohjelmanikkarina. Metallinkaiverruksessa hän oli erittäin taitava, useissa näyttelyissä palkittu ammattilainen. Kaivertajan ammatin ohella Sippola ahkeroi maalarina, suutarina, puuseppänä, kalastajana, väliaikaisena kiertokoulun opettajana, tukkimiehenä ja kauppamiehenä.
Sippola perusti Suomen ensimmäisen nuorisoseuran Kauhavalla Kalan torpassa juhannuksena 1881. "Kauhavan Nuorisoyhtiön" tunnuslauseeksi tuli ”valoa kansalle”. Seuraavana vuonna Sippola perusti Vimpeliin sisaryhdistyksen ja vielä samana vuonna maakunnallisen Etelä-Pohjanmaan Nuorisoseuran. Sieltä aate levisi muihinkin maakuntiin.
Suomen ensimmäinen työväenyhdistys oli perustettu Helsingissä vuonna 1883. Järjestyksessään toinen työväenyhdistys syntyi Vaasaan saman vuoden lopulla Sippolan aloitteesta. Yhdistyksen säännöille saatiin senaatin vahvistus helmikuun 26. päivänä 1884. Siten "Vaasan Suomalainen Työväenyhdistys" oli ensimmäinen työväenyhdistys, jonka säännöillä oli senaatin vahvistus.
Ensimmäinen kaupunkinuorisoseura perustettiin Vaasaan vuonna 1885. Senkin aloitteentekijänä oli Matti Sippola.
Etyylimorfiini
Etyylimorfiini on opioideihin kuuluva analgeetti. Se keksittiin Saksassa 1884 ja sitä käytettiin heroiinin heikompana vaihtoehtona. Se on suunnilleen kodeiinin vahvuista (1/10 morfiinista). Se muistuttaa rakenteeltaan kodeiinia (eli "metyylimorfiinia"). Sillä on myös hydromorfoni-vastineensa ("etyylidihydromorfoni" eli 3-etoksiy-7,8-dihydro-morfin-6-oni;) ja dihydromorfiini-analogi "etyylidihydromorfiini" (CID:5492914); niillä ei ole kaupallista käyttöä. Dioniini on "etyylimorfiinihydrokloridia". Etyylimorfiinia on Suomessa Indalgin (kipulääke)- ja Cocillana (yskänlääke) -lääkevalmisteissa.
Etyylimorfiini muuttuu kodeiinin tavoin elimistössä morfiiniksi maksassa sytokromi P450 -entsyymi CYP2D6:n vaikutuksesta. Etanoli hidastaa etyylimorfiinin metaboliaa, jolloin niiden yhteisvaikutuksesta hengitys voi lamautua.
Sitä käytetään yhdistelmälääkkeissä euforisoivana kipulääkkeenä kovan kivun hoitoon. Yskänlääkkeessä etyylimorfiini vaikuttaa suoraan aivoihin hilliten siellä olevan yskänkeskuksen toimintaa, jolloin yskänärsytys lievittyy. Sen haittavaikutuksia ovat muun muassa pahoinvointi, oksentelu, ummetus, vapina, sekavuus ja väsymys.
Muiden opioidien tapaan etyylimorfiini voi aiheuttaa riippuvuutta. Siihen tulee nopeasti toleranssi, minkä takia sitä käytetään vain tilapäistä hoitoa vaativissa lääkityksissä, kuten kuivan kivuliaan yskän hoidossa.
Pariluistelu kesäolympialaisissa 1920
Pariluisteluun Antwerpenin kesäolympialaisissa osallistui kahdeksan paria. Kilpailu käytiin Antwerpenin jääpalatsissa 26. huhtikuuta. Tuomaristo, joka oli seitsenhenkinen, arvioi kilpailijan tai parin suorituksen pistein, jotka määräsivät jokaisen tuomarin omassa arviossa parin sijaluvun. Eniten ensimmäisiä sijoja tuomarien arvioissa saanut pari sijoittui ensimmäiseksi, eniten vähintään toisia sijoja arvioissa saanut toiseksi jne. Tasatilanteessa ratkaisivat järjestyksessä sijapisteet,sitten suorituksesta saadut pisteet.
Suomalaispari Ludovika Jakobsson ja Walter Jakobsson sai jokaiselta tuomarilta sijaluvun yksi ja voitti kilpailun ylivoimaisesti.
Ylituomari:
Arvostelutuomarit:
Pro Opera -palkinto
Pro Opera -palkinto on vuodesta 2011 myönnetty palkinto, jonka Pro Opera ry on perustanut Kansallisoopperan satavuotisjuhlavuoden kunniaksi. Palkintosumma on 6 000 euroa.
Sami Keski-Vähälä
Sami Keski-Vähälä (s. 1972) on suomalainen käsikirjoittaja.
Keski-Vähälä on ollut käsikirjoittamassa muun muassa Mika Kaurismäen ohjaamat elokuvat "Haarautuvan rakkauden talo" (2009), "Veljekset" (2011), "Tie pohjoiseen" (2012) ja "Elämältä kaiken sain" (2015). Hän on käsikirjoittanut myös näytelmiä, muun muassa "Jatkuvaa kasvua" Ryhmäteatterille.
Keski-Vähälä on opiskellut kirjallisuutta Jyväskylän yliopistossa ja valmistunut Teatterikorkeakoulusta. Häntä pidetään yhtenä Suomen ahkerimpana käsikirjoittajana. Hän on kotoisin Jyväskylästä ja asuu Järvenpäässä.
Action Beat
Action Beat on vuonna 2004 Bletchley, Milton Keynesissa perustettu brittiläinen indie rockyhtye. Yhtyeen alkuperäiseen kokoonpanoon lukeutuivat Don McLean (kitara), James Carney (kitara), Jake Burton (rummut), James Walsh, (rummut), Lewis Webb (basso), Luke Webb (bariton), Harry Taylor (kitara).
Thomas Parland
Thomas Parland (16. tammikuuta 1939 Helsinki – 5. kesäkuuta 2004 Helsinki) oli suomalainen valtiotieteen tohtori, dosentti ja ulkoministeriön Venäjän politiikan erikoistutkija.
Parland pääsi ylioppilaaksi vuonna 1957 ja opiskeltuaan Helsingin yliopistossa valmistui filosofian kandidaatiksi 1971. Parland työskenteli aluksi ulkoministeriössä venäjän kielen kääntäjänä ja hän oli muun muassa Kalevi Sorsan tulkkina. Parland väitteli 1993 valtiotieteen tohtoriksi. Hänen väitöskirjansa "The rejection in Russia of totalitarian socialism and liberal democracy: A study of the Russian new right" käsitteli Neuvostoliiton hajoamisen jälkeen Venäjällä syntyneitä uusia poliittisia liikkeitä, muun muassa Vladimir Žirinovskin toimintaa.
Parland toimi 1990-luvulla ulkoministeriön Venäjän politiikan erikoistutkijana ja hän oli myös Helsingin yliopiston ja Åbo Akademin Venäjän tutkimuksen ja politologian dosenttina. Viimeksi Parland tutki 2000-luvun alussa venäläistä äärinationalismia. Tätä aihetta käsitellyt tutkimus "The extreme nationalist threat in Russia: The growing influence of western rightist ideas" (RoutledgeCurzon, London 2005) ilmestyi Parlandin kuoleman jälkeen.
Thomas Parland oli naimisissa kuvataiteilija Camilla Kivilahti-Parlandin (1939–2016) kanssa. Heidän poikansa freelance-toimittaja Mark Parland (s. 1964) tuli 1990-luvulla tunnetuksi äärioikeistolaisena aktivistina joka oli mukana muun muassa skinhead ja White Power -liikkeiden toiminnassa.
Mark Parland
Mark Parland (s. 1964) on suomalainen freelancetoimittaja, joka oli mukana 1990-luvulla äärioikeistolaisessa toiminnassa. Hän on julkaissut myös useita omakustannekirjoja, -lehtiä ja videoita.
Mark Parlandin vanhemmat ovat valtiotieteen tohtori, dosentti Thomas Parland ja kuvataiteilija Camilla Kivilahti-Parland.
Parland osallistui 1986–1987 menestyksellä Mainostelevision "Tupla tai kuitti" -tietokilpailuun aihenaan SS:n historia. Helmikuussa 1987 Parland järjesti Helsingissä Alppilan yläasteen tiloissa natsismia ja rasismia käsitelleen keskustelutilaisuuden joka kuitenkin keskeytyi kun yleisön joukossa olleet skinheadit laukaisivat videoesityksen aikana pimennetyssä salissa kyynelkaasupommin. Parland oli 1990-luvun alussa Turussa vaikuttaneen skinheadkerho "Skullheadin" jäsenlehden päätoimittaja. Parland riitautui turkulaisskinien kanssa niin pahasti, että turkulaiset pahoinpitelivät Parlandin ja hänen kaksi ystäväänsä. Iltapäivälehdet kertoivat oikeudenkäynnistä 24. tammikuuta 1992. Vuonna 1995 Parland perusti "Sinivalkoklubi"-nimisen yhdistyksen, joka julkaisi "Sinivalkoinen ylpeys"-, "Skinhead"- ja "Totenkopf"-nimisiä lehtiä. Vuonna 1998 Parland toimitti Helsingin Lähiradiossa "Patriootti"-nimistä ohjelmaa, jossa esitettiin white power -musiikkia. Hän kävi myös kuvaamassa white power -konsertteja Suomessa ja Ruotsissa. Vuonna 1999 hän julkaisi "Sananvapaus"-nimistä lehteä.
Parland on julkaissut useita lähinnä natsi-Saksaa ja SS-joukkoja käsitteleviä omakustannekirjoja. Alkupään kirjoissa kohteita kuvattiin ihannoivasti, mutta parissa viimeksi ilmestyneessä kirjassaan Parland on muuttunut kriittisemmäksi.
Parlandin tunnetuin projekti lienee 1999 julkaistu kaksiosainen videodokumentti "Elämäni SUPOn varjossa", joka kertoo Parlandin toiminnasta vuosina 1986–1999 ja siitä, kuinka Parlandin mielestä Suomen suojelupoliisi ja Ruotsin Säpo pyrkivät hankaloittamaan hänen elämäänsä muun muassa jatkuvalla tarkkailulla, pidätyksillä ja Parlandin tuttavien painostuksella ja uhkailuilla. Yhteensä neljän tunnin pituisessa videodokumetissa esiintyivät muun muassa entinen Yleisradion toimittaja Karl Henrik Nikula, dosentti Hannu Rauhala, Helsingin Antifan varapuheenjohtaja Seppo Harjunpää, "Antifa"-lehden entinen päätoimittaja Juhani Lohikoski, kansanedustaja Heidi Hautala, kuusankoskelainen RAC-yhtye Sniper, äärioikeistolaispoliitikko Väinö Kuisma ja ”valtakunnanjohtaja” Pekka Siitoimen poika Paul Adolf Siitoin. Parland käsitteli suhdettaan suojelupoliisiin myös kirjassa "Taistelijana Supon varjossa 1979–2000". Omaperäisellä esiintymisellään ja dokumenteillaan Parland päätyi yleiseen epäsuosioon silloisessa äärioikeistolaisessa liikkeessä.
Aleksi Bardy teki vuonna 1997 Parlandista lyhytdokumentin nimeltä "Mark Parland käy Oulussa". Parland vastasi Kari Happosen 1988 Yleisradion TV 1:n asiaohjelmille ohjaaman lyhytdokumentin "Valkoinen valta" suunnittelusta. Mark Parland on naimisissa Malla Parlandin kanssa.
Jarl Pousar
Jarl Gunnar Pousar (26. syyskuuta 1941 Helsinki – 3. huhtikuuta 2004 Helsinki) oli suomalainen kirjastonhoitaja, kirjojen keräilijä, sukututkija ja kirjailija.
Pousar pääsi ylioppilaaksi 1960 Helsingin Svenska normallyceumista. Hän opiskeli taidehistoriaa Helsingin yliopistossa ja työskenteli samalla Tieteellisten seurojen kirjaston varastomestarina. Pousar suoritti 1970 tieteellisten kirjastojen hoitajan ammattitutkinnon sekä valmistui filosofian kandidaatiksi 1974 ja maisteriksi 1976. Hän toimi Tieteellisten seurojen kirjastonhoitajana 1967–1977 ja sen jälkeen hän toimi Tieteellisen kirjallisuuden vaihtokeskuksen kirjastonhoitajana ja esimiehenä. Pousar oli myös kirjojen keräilijä ja hänellä oli merkittävä kirjakokoelma Vihdissä sijaitsevassa Villa Savonia-talossaan. Pousar oli Bibliofiilien Seuran hallituksen jäsen 1976–1987, Sällskapet Bokvännerna i Finlandin puheenjohtaja 1980–2000 sekä Bibliophilos-lehden päätoimittaja kahdeksan vuoden ajan.
Pousarin harrastuksiin kuului myös sukututkimus. Hän toimitti suomenruotsalaista sukukirjasarjaa "Släktbok Ny följd" vuodesta 1973 alkaen ja hän oli Suomen Sukututkimusseuran aikakauskirjan Genoksen päätoimittaja 1987–1993.
Gunnar Wahlroos (kirjailija)
Gunnar Waldemar Wahlroos (8. helmikuuta 1887 Viipuri – 14. elokuuta 1961 Helsinki) oli suomalainen ruotsin kielellä kirjoittanut kirjailija.
Hanna Wahlroos
Hanna Sofia Wahlroos (10. elokuuta 1874 Helsinki – 29. lokakuuta 1961 Helsinki) oli suomalainen ruotsin kielellä kirjoittanut runoilija.
Impi Siukonen
Impi Fredrika Siukonen (5. kesäkuuta 1879 Valkeala – 3. helmikuuta 1958 Kouvola) oli suomalainen opettaja ja kirjailija.
Siukonen kävi 5 luokkaa tyttökoulua ja suoritti 1904 opettajatutkinnon Helsingin suomalaisessa jatko-opistossa. Hän toimi sitten luonnonhistorian ja maantiedon opettajana.
NDM-1
NDM-1 (New Delhi metallo-beta-lactamase-1) on entsyymi, joka tekee bakteerista vastustuskykyisen antibiooteille. Bakteeri tarttuu ihmiseen ravinnon ja heikon käsihygienian välityksellä. NDM-1 leviää matkailijoiden mukana erityisesti Intian niemimaalta.
Sigurd Gadolin
Nils Sigurd Gadolin (29. elokuuta 1892 Forssa – 20. huhtikuuta 1962 Vaasa) oli suomalainen ruotsin kielellä kirjoittanut pakinoitsija.
Aigle-luokka (hävittäjä)
Aigle-luokka oli Ranskan laivaston 1930-luvun alussa valmistetun kuuden hävittäjän () alusluokka, jonka alukset palvelivat toisessa maailmansodassa.
Luokan hankinta vahvistettiin osaksi vuoden 1927 laivasto-ohjelmaa ja tilaukset telakoille jätettiin 3. lokakuuta 1928. Ne poikkesivat vain hieman edeltäneestä Guépard-luokasta lukuun ottamatta uusittu keulan muotoa. Suurin ero oli suurempi taisteluteho, kun niiden aseistukseksi asennettiin uudet 138 millimetrin vuosimallin 1927 tykit, jotka oli kehitetty "Amiral Sénèsille" (entinen Saksan keisarikunnan laivaston "SMS S113") asennetuista saksalaisista kuuden tuuman tykeistä.
Muuramen Urheilijat
Muuramen Urheilijat (MuurU) on Muuramessa, Keski-Suomessa toimiva, vuonna 1947 perustettu urheiluseura, jonka lajeina ovat ammunta, hiihto, yleisurheilu, soutu ja koripallo.
HMS Tre Kronor (1944)
HMS Tre Kronor oli Ruotsin laivaston Tre Knoror -luokan risteilijä, joka laskettiin vesille toisen maailmansodan lopulla.
Alus tilattiin Götaverkeniltä Göteborgista. Sen köli laskettiin 27. syyskuuta 1943 ja alus laskettiin vesille 16. joulukuuta 1944. Alus valmistui 25. lokakuuta 1947.
Alus poistettiin alusluettelosta 1. tammikuuta 1964.
Siiri Åkerberg
Siiri Juliana (Johanna) Åkerberg os. "Lunden" (1. lokakuuta 1896 Nivala – 24. heinäkuuta 1971 Nivala) oli suomalainen opettaja, matkapuhuja ja muistelmakirjailija.
Nivalan Tällinkankaalla syntyneen Åkerbergin vanhemmat olivat nahkuri Jonni (Johan) Lunden ja Leena Stiina Häkkilä. Jonni Lunden oli saanut perintönä isältään Samual Lindenilta nahkuriliikkeen mutta ei kyennyt lopulta hoitamaan sitä muun muassa liiallisen alkoholin käytön takia. Liike myytiin ja isä Jonni lähti Pohjois-Suomeen ja äiti Leena-Stiina Tammisaareen ja sieltä edelleen Yhdysvaltoihin. Perheen lapset joutuivat huutolaisiksi. Siiri oli aluksi huutolaisena Ypyän Pikkumäen torpassa mutta monien vaiheiden jälkeen hän pääsi amiraali Karl Toppeliuksen perheeseen Helsinkiin.
Siiri oppi ruotsin kielen ja valmistui 1914 kansakoulunopettajaksi Helsingin alakansakoulun opettajaseminaarista. Hän oli aluksi Sauvossa yksityisen kansakoulun opettajana ja sitten Saustilan kartanossa Schaumanin perheen lasten kotiopettajana. Vuodesta 1918 aina 1930-luvulle asti hän toimi Kotikasvatusyhdistyksen matkapuhujana. Siiri meni naimisiin 1925 ruotsalaisen hissiteknikon Karl Sigurd Åkerbergin joka työskenteli Kone Oy:n palveluksessa Helsingissä. Karl Åkerberg kuoli talvisodan alkuvaiheissa 4. joulukuuta 1939 Helsingin pommituksessa. Siiri Åkerberg oli tämän jälkeen muutamia vuosia Kone Oy:n palveluksessa mutta hän siirtyi jatkosodan aikana Ruotsiin ja toimi siellä Suomen avustuskomitean palveluksessa huolehtien Ruotsissa olleista suomalaisista sotapakolaislapsista.
Sodan jälkeen Siiri Åkerberg jäi Ruotsiin ja toimi siellä kansakoulunopettajana. Jäätyään eläkkeelle 1960-luvun alussa hän muutti takaisin kotiseudulleen Nivalaan. Hän kirjoitti kaksi omaelämäkerrallista muistelmateosta ja kuului myös Ylivieskan seudun taideyhdistyksen kirjallisen jaoston johtokuntaan 1966–1970.
Vože
Vože () on järvi Vologdan alueen pohjoisosassa Venäjällä. Sen pinta-ala on 418 neliökilometriä, keskisyvyys 1,4 metriä ja suurin syvyys viisi metriä. Vožejärven lahtia ovat Jelomskoje- ja Molskojejärvet. Sen pohjoisosassa sijaitsee Spasskisaari.
Järveen laskee kaksikymmentä jokea, joista suurimmat ovat Moldona ja Vožega. Valuma-alueen laajuus on 5 870 neliökilometriä. Vože laskee Svidjoen kautta Latšajärveen. Järvi jäätyy marraskuun alussa ja vapautuu jäistä huhtikuun lopussa. Pohjaa peittää enimmillään kahden metrin paksuinen mutakerros. Rannoilla on paikoittain hiekkaa tai kiviä. Pinta-alasta 18 % on kaislikon ja muun kasvillisuuden peitossa.
Vožen kalalajeja ovat siika, muikku, kuore, lahna, särki, ahven, kiiski ja hauki. Siihen on istutettu myös kuhaa. Järvi toimii virkistyskalastus- ja retkeilykohteena.
Liu Bocheng
Liu Bocheng (Wade-Giles: Liu Po-cheng, 刘伯承; 4. joulukuuta 1892 – 7. lokakuuta 1986) oli Kiinan kommunistisen puolueen jäsen ja sotilasarvoltaan marsalkka. Hän liittyi kommunisteihin vuonna 1911 ja osallistui Kiinan sisällissotaan sekä Japanin vastaiseen sotaan.
Aleksei Navalnyi
Aleksei Anatoljevitš Navalnyi (; s. 4. kesäkuuta 1976 Butyn, Moskovan alue, Neuvostoliitto) on venäläinen oppositiojohtaja, yhteiskunnallinen aktivisti ja bloginpitäjä. Hän on tullut kuuluisaksi korruption vastaisesta taistelustaan ja väärinkäytöksiä paljastavan RosPil-nettisivuston perustajana.
Navalnyin korruptionvastaisen toiminnan kohteenaan ovat olleet erityisesti valtionyhtiöt. Hän on tehnyt paljastuksia muun muassa Gazpromin, Transneftin ja VTB-pankin toiminnasta. Vuonna 2010 hän sai laajempaa kansainvälistä huomiota, kun Time-lehti tituleerasi häntä Venäjän Erin Brockovichiksi jutussa, joka käsitteli Navalnyin pyrkimyksiä saada Venäjän valtion pörssiyhtiöiden kirjanpitotiedot avoimemmiksi.
Navalnyi on ammatiltaan juristi. Hän on entinen sosiaaliliberaalin Jabloko-puoleen aktiivi. Huhtikuusta 2004 helmikuuhun 2007 Navalnyi toimi Jablokon Moskovan alueen johtajana. Vuonna 2007 Navalnyi erotettiin Jablokosta liiallisen kansallismielisyyden takia. Navalnyita luonnehdittiin nationalistiksi ja retoriikkaa muukalaiskammoiseksi. Vuonna 2011 Navalnyi nousi Putin-vastaisten mielenosoitusten kärkeen. Hän perusti sittemmin Edistyspuolueen ja pyrki Moskovan pormestariksi sijoittuen vaaleissa toiseksi 27,24% äänimäärällä.
18. heinäkuuta 2013 Navalnyi tuomittiin viiden vuoden vankeuteen kavalluksesta. Syytteen mukaan hän kavalsi 400 000 euroa kirovilaiselta metsäyhtiöltä. Ihmisoikeusjärjestöt, Britannia, Saksa, EU ja Yhdysvallat arvostelivat tuomiota poliittiseksi. Navalnyi ehti kuitenkin kärsiä tuomiotaan vain päivän ennen kuin hänet vapautettiin ehdonalaiseen. Vuonna 2014 Navalnyi joutui jälleen oikeuteen syytettynä petoksesta ja hänet tuomittiin kolmen ja puolen vuoden ehdolliseen vankeuteen. Navalnyin veli Oleg Navalnyi tuomittiin samassa oikeudenkäynnissä ehdottomaan vankeuteen.
Maaliskuussa 2017 Navalnyin johtama korruption vastainen säätiö FBK julkaisi dokumenttielokuvan "On vam ne Dimon" (, ), jonka mukaan Venäjän pääministeri Dmitri Medvedev on kavaltanut omaisuutta noin 1,2 miljardin dollarin arvosta. Dokumenttia katsottiin YouTubessa yli 12 miljoonaa kertaa maaliskuun aikana. Eri puolilla Venäjää järjestettiin mielenosoituksia korruptiota vastaan 26. maaliskuuta. Poliisi pidätti päivän aikana satoja mielenosoittajia, ja pidätettyjen joukossa oli myös Navalnyi.
Maaliskuussa 2017 ohikulkija heitti briljanttivihreää Navalnyin kasvoille. Välikohtaus sattui siperialaisessa Barnaulin kaupungissa, jossa Navalnyi oli kampanjoimassa presidentinvaaleja varten. Myöhemmin Navalnyi julkaisi videon, jossa hän vetosi ihmisiin, jotta nämä osallistuisivat korruption vastaisiin mielenosoituksiin eri puolilla Venäjää. Huhtikuun lopussa Navalnyin kasvoille heitettiin jälleen briljanttivihreää, joka sisälsi myös happoa. Navalnyin toinen silmä sokeutui 80-prosenttisesti.
Navalnyi on kertonut halukkuudestaan asettua ehdolle Venäjän 2018 presidentinvaalissa, mutta Venäjän keskusvaalilautakunnan mukaan hän ei voi asettua ehdolle rikostuomioiden vuoksi.
Lapsuuteni lumijoulu
Lapsuuteni lumijoulu on Jukka Kuoppamäen vuonna 1973 julkaistu joululauluja sisältävä albumi. Levyllä vierailevat Piritta Perälä ja lapsiryhmä. Albumi on jaettu kahteen osaan: A-puoli sisältää ”tunnelmallisia lauluja” ja B-puoli ”iloisia lauluja”.
Jukka Kuoppamäen ja Piritta Perälän lisäksi levyllä esiintyy lapsia, jotka saatiin mukaan Kuoppamäen tuttavaperheen lasten lastentarhasta. Kappaleet pyrittiin esittämään samassa hengessä kuin niitä kotona lasten kanssa lauletaan. Säestäjänä albumilla toimii Kuoppamäen viimeisimpien levyjen tapaan Castanja-yhtye. Kuoppamäki piti levyä onnistuneena, ja siitä tuli monen vuoden joulumyynnin aikaan menestystuote.A-puoli: Tunnelmalliset laulut
B-puoli: Iloiset laulut
Michelle Clunie
Michelle Renee Clunie (s. 7. lokakuuta 1969 Portland, Oregon, Yhdysvallat) on yhdysvaltalainen näyttelijä, joka tunnetaan muun muassa rooleistaan Melanie Marcuksena sarjassa "Älä kerro äidille" ja Ellen Bealsina sarjassa "Näytön paikka".
Ennen näyttelijänuraansa ja muuttoa Los Angelesiin Michelle Clunie opiskeli Academy Of Professional Ballet -tanssikoulussa.
Clunie on nähty uransa aikana muun muassa elokuvissa "" ja "Epäillyt". Hän on esiintynyt myös useissa televisiosarjoissa, kuten "Kunnian miehet", "Amyn lailla", "Teho-osasto", "Isojen poikien leikit", "", "House", "Ilman johtolankaa", "Näytön paikka" ja "CSI". Vuonna 1996 hän antoi lisäksi äänensä Grace Swansonille videopelissä "Eraser – Turnabout".
Vuosina 2000–2005 Clunie näytteli yhdysvaltalaisessa "Älä kerro äidille" -sarjassa juutalaista juristia Melanie Marcusta, joka oli toinen osapuoli sarjan keskeisestä lesbopariskunnasta. Hänen kumppaniaan Lindsayta näytteli Thea Gill. Clunie oli yksi päähenkilöistä sarjan kaikilla viidellä tuotantokaudella, ja tämä on edelleen hänen suurin roolityönsä.
Respect the Pimpin’
Respect the Pimpin’ on hip-hop-artisti Too Shortin ensimmäinen EP-levy. Albumi julkaistiin 14. joulukuuta 2010. Albumin kappaleet kertovat pääasiassa parittamisesta.
Norwegian Wood (This Bird Has Flown)
Norwegian Wood (This Bird Has Flown) on The Beatles -yhtyeen kappale. Nimi tarkoittaa suomeksi "norjalaista puuta". Eräs musiikkifestivaali on saanut siitä nimensä. Kappale julkaistiin ensimmäistä kertaa levyllä "Rubber Soul" (1965). Laulun on pääosin kirjoittanut John Lennon, mutta myös Paul McCartney on osallistunut sen laatimiseen.
Chicagon vesitorni
Chicagon vesitorni () on vesitorni Chicagon kaupungissa Illinoisin osavaltiossa Yhdysvalloissa. Chicagon vesitorni on Yhdysvaltain toiseksi vanhin vesitorni. Se valmistui vuonna 1869. Vesitornin suunnitteli yhdysvaltalainen arkkitehti William W. Boyington. Vesitorni on 46,2 metriä korkea, 15,5 metriä leveä ja se on valmistettu kalkkikivestä.
Vesitorni on Chicagon harvoja rakennuksia, jotka säilyivät kaupungin vuoden 1871 suuresta tulipalosta ja yksi viimeisistä yhä pystyssä olevista.
Horn (Alankomaat)
Horn on kylä Limburgin provinssissa Alankomaissa. Se on osa Leudalin kuntaa, joka muodostettiin 1. tammikuuta 2007 Haelenin, Hunselin, Heythuysenin ja Roggel en Neerin kunnista.
Nizar Khalfan
Nizar Khalfan (s. 21. kesäkuuta 1988 Mtwara, Tansania) on tansanialainen jalkapalloilija, pelipaikaltaan keskikenttäpelaaja. Hän edustaa Tansanian valioliigan Young Africansia.
Khalfan aloitti uransa tansanialaisessa Mtibwa Sugarissa vuonna 2005. Vuosina 2007–2008 hän vietti yhden kauden Lähi-idässä, jossa hän pelasi kuwaitilaisen Tadamonin ja libanonilaisen Tadamon Sourin joukkueissa.
Kaudeksi 2008–2009 Khalfan palasi kotimaansa Moro Unitediin, minkä jälkeen hän siirtyi Pohjois-Amerikkaan ja tuolloin vielä Yhdysvaltain ja Kanadan toiseksi korkeimmalla sarjatasolla USL First Divisionissa pelanneeseen Vancouver Whitecapsiin. Debyyttinsä korkeimmalla sarjatasolla Major League Soccerissa hän teki Vancouverin liityttyä liigaan kaudeksi 2011. Kaikkiaan hän pelasi kauden aikana 22 ottelussa ja teki yhden maalin.
Khalfanin MLS-oikeudet siirtyivät Philadelphia Unionille MLS Waiver Draft -varaustilaisuudessa marraskuussa 2011, mutta seura luopui hänestä jo helmikuussa 2012 ennen uuden kauden alkua. Sittemmin hän palasi kotimaahansa Young Africansin joukkueeseen.
Khalfan on kuulunut Tansanian maajoukkueeseen vuodesta 2006 lähtien. Hän on osallistunut joukkueen kanssa muun muassa vuosien 2010 ja 2014 MM-kilpailuiden karsintoihin.
Andrew Niccol
Andrew M. Niccol (s. 10. kesäkuuta 1964) on uusiseelantilainen elokuvakäsikirjoittaja, -tuottaja ja -ohjaaja. Hän on kirjoittanut ja ohjannut muun muassa elokuvat "Gattaca", "Simone", "In Time" ja "Lord of War". Hän myös käsikirjoitti ja oli osatuottajana elokuvassa "Truman Show", joka sai käsikirjoituksestaan Oscar-ehdokkuuden ja voitti Bafta-palkinnon. Monet Niccolin elokuvista, kuten "Gattaca", "Simone" ja "Truman Show", tarkastelevat yhteiskunnallisia tai poliittisia kysymyksiä fantasian ja tieteisfiktion kautta.
Niccol syntyi Paraparaumussa ja varttui Aucklandissa, jossa hän kävi Aucklandin koulua. Hän lähti Uudesta-Seelannista 21-vuotiaana ja alkoi ohjata televisiomainoksia Lontoossa. "Simone"-elokuvan tuotannon aikana hän tapasi malli Rachel Robertsin, jonka kanssa hänellä on kaksi lasta.
Josué Martínez
Josué Isaac Martínez Areas (s. 25. maaliskuuta 1990 San José, Costa Rica) on costaricalainen jalkapalloilija, pelipaikaltaan hyökkääjä. Hän edustaa Major League Soccerin New York Red Bullsia.
Martínez on Costa Rican suurseuroihin lukeutuvan sanjosélaisen Deportivo Saprissan kasvatti. Hän debytoi Costa Rican korkeimmalla sarjatasolla Primera Divisiónissa 15. marraskuuta 2009 ottelussa Puntarenasia vastaan, missä hän teki myös uransa ensimmäisen maalin. Keväällä 2010 Martínez joukkueineen voitti sarjan clausura-mestaruuden. San Carlosia vastaan pelatussa kaksiosaisessa loppuottelussa hän teki yhden Saprissan maaleista. Kaikkiaan hän teki 19 maalia Saprissassa pelaamassaan 66 Primera Divisiónin ottelussa.
Kevään 2010 mestaruuden myötä Saprissa pääsi kaudeksi 2010–2011 kansainväliseen CONCACAF Champions Leagueen, jossa se ylsi välieriin. Kilpailun lohkovaiheessa Martínez teki kaksi maalia, joista jälkimmäinen oli voittomaali viimeisessä ottelussa Seattle Soundersia vastaan ja varmisti Saprissan etenemisen pudotuspeleihin.
Joulukuussa 2011 Martínez siirtyi yhdysvaltalaiseen Philadelphia Unioniin. Ensimmäisellä Major League Soccer -kaudellaan hän pelasi 18 ottelussa lähinnä vaihtopelaajan roolissa ja teki yhden maalin. Kaudeksi 2013 hän siirtyi New York Red Bullsiin osana vaihtokauppaa, jossa Philadelphia hankki takaisin Sébastien Le Toux’n.
Martínez edusti Costa Ricaa vuoden 2007 alle 17-vuotiaiden MM-kilpailuissa ja vuoden 2009 alle 20-vuotiaiden MM-kilpailuissa. Jälkimmäisessä turnauksessa Martínez teki kaksi maalia ja Costa Rica ylsi neljänneksi.
Costa Rican maajoukkueessa Martínez debytoi 27. kesäkuuta 2009 ottelussa Venezuelaa vastaan. Hän kuului joukkueeseen vuoden 2011 Copa Centroamericanassa, Gold Cupissa ja Copa Américassa.
Edelweiss (pilvenpiirtäjä)
Edelweiss () on 43-kerroksinen pilvenpiirtäjä Moskovan kaupungissa Venäjällä. Se rakennettiin asuinrakennukseksi vuosina 2000-2003. Pilvenpiirtäjä on 157 metriä korkea ja antennin kanssa rakennus on 176 metriä korkea. Edelweiss pilvenpiirtäjän ulkoasu muistuttaa paljolti Moskovassa sijaitsevaa Triumfipalatsi-pilvenpiirtäjää.
HMS Gotland
HMS Gotland on ollut kolmen Ruotsin laivaston aluksen nimenä.
Psykedeelinen musiikki
Psykedeelinen musiikki on psykedeelisten kokemusten inspiroimaa musiikkia. Sitä edustavia tyylilajeja ovat muun muassa:
Lipovanit
Lipovanit tai lippovanit ovat Romanian Dobrudžassa ja Ukrainan Budžakissa asuvia vanhauskoisia ortodokseja, joiden juuret juontuvat Venäjältä. Vuoden 2002 väestönlaskennan mukaan Romaniassa asuu 35 791 lipovania, joista 21 623 Pohjois-Dobrudžassa.
Nimen uskotaan saaneen alkunsa venäjän kielen sanasta Липа ("lipa") ’lehmukset’ tai nimestä Filippovka, joka viittaa Filippuksen päivään. Viimeisimmät tutkimukset kuitenkin osoittavat sen olevan johdos nimestä Filipp Pustosviat (1672–1742);"filippovcy" tai "(fi)lippovane".
Uskonlahko erkaantui yli 200 vuotta sitten Venäjän ortodoksisesta kirkosta. He asettuivat Prut-joen rannoille Moldovaan ja Tonavan suistoalueelle. Vuonna 1876 lipovanien seurakuntaan liittyi skoptseja, jotka pakenivat vainoja.
Fresh Tunes Finland
Fresh Tunes Finland on Helsingissä vuonna 2009 perustettu musiikkitoimisto, joka edustaa useita äänittäviä artisteja, kuten The Megaphone State, Wedding Crashers, One of the Pigeons ja Original Heteroes. Myös levy-yhtiönä toimiva yritys on julkaissut Wiidakko-yhtyeen albumin "Wiidakko" (2011), Niko & Tapsa -yhtyeen albumin "Yhtä" (2011), Original Heteroes -yhtyeen albumin "Original Heteroes" (2011) sekä useita singlejä.
FS Lion (1930)
Lion oli Ranskan laivaston 1930 vesille laskettu Guépard-luokan hävittäjä. Alus palveli toisessa maailmansodassa, kunnes aluksen miehistö upotti aluksensa Toulonin satamassa 27. marraskuuta 1942.
Alus tilattiin Dunkerquesta Ateliers et Chantiers de Francelta. Sen köli laskettiin 6. elokuuta 1926 ja alus laskettiin vesille 5. elokuuta 1929. Alus otettiin palvelukseen 21. tammikuuta 1931.
"Lion" liitettiin Välimeren laivaston 1. viirikköön, jonka mukana se osallistui Genovan pommitukseen kesäkuussa 1940. Ranskan ja akselivaltojen välisen aselevon astuttua voimaan alus pysyi Toulonissa tai Pohjois-Afrikan tukikohdissa.
Saksalaisten tunkeuduttua Vichyn Ranskan hallitsemalle alueelle alus upottautui 27. marraskuuta 1942 muiden ranskalaisalusten kanssa Toulonin satamaan. Italialaiset päättivät kuitenkin nostaa aluksen liittääkseen sen korjattuna laivastoonsa nimellä "FR21". Hylky hinattiin Italiaan, mutta sitä ei koskaan kunnostettu.
FS Vauban (1930)
Vauban oli Ranskan laivaston 1930 vesille laskettu Guépard-luokan hävittäjä. Alus palveli toisessa maailmansodassa, kunnes aluksen miehistö upotti aluksensa Toulonin satamassa 27. marraskuuta 1942.
Alus tilattiin Dunkerquesta Ateliers et Chantiers de Francelta. Sen köli laskettiin 22. toukokuuta 1927 ja alus laskettiin vesille 1. helmikuuta 1930. Alus otettiin palvelukseen 9. tammikuuta 1931.
"Vauban" liitettiin Välimeren laivaston 1. viirikköön, jonka mukana se osallistui Genovan pommitukseen kesäkuussa 1940. Ranskan ja akselivaltojen välisen aselevon astuttua voimaan alus pysyi Toulonissa tai Pohjois-Afrikan tukikohdissa.
Saksalaisten tunkeuduttua Vichyn Ranskan hallitsemalle alueelle alus upottautui 27. marraskuuta 1942 muiden ranskalaisalusten kanssa Toulonin satamaan.
Nykøbing Falster
Nykøbing Falster on Tanskassa Sjællandin alueella sijaitsevan Guldborgsundin kunnan keskustaajama. Vuoden 2012 alussa taajamassa oli 16 394 asukasta.
Nykøbing Falster sijaitsee Falster-nimisellä saarella.
FS Verdun (1929)
Verdun oli Ranskan laivaston 1928 vesille laskettu Guépard-luokan hävittäjä. Alus palveli toisessa maailmansodassa, kunnes aluksen miehistö upotti aluksensa Toulonin satamassa 27. marraskuuta 1942.
Alus tilattiin St. Nazairesta Ateliers et Chantiers de la Loirelta. Sen köli laskettiin 10. elokuuta 1927 ja alus laskettiin vesille 4. heinäkuuta 1928. Alus otettiin palvelukseen 1. huhtikuuta 1930.
"Verdun" liitettiin Välimeren laivaston 3. viirikköön, jonka mukana se osallistui Genovan pommitukseen kesäkuussa 1940. Ranskan ja akselivaltojen välisen aselevon astuttua voimaan alus pysyi Toulonissa tai Pohjois-Afrikan tukikohdissa.
Saksalaisten tunkeuduttua Vichyn Ranskan hallitsemalle alueelle alus upottautui 27. marraskuuta 1942 muiden ranskalaisalusten kanssa Toulonin satamaan.
Johann Heinrich von Thünen
Johann Heinrich von Thünen (24. kesäkuuta 1783 Canarienhausen lähellä Wangerlandia – 22. syyskuuta 1850 Tellow) oli merkittävä 1800-luvun taloustieteilijä. Hän kehitti pohjan nykyaikaiselle vuokran teorialle, ja hänellä oli merkittävä vaikutus nykyisen kaupunkitaloustieteen edeltäjänä.
Von Thünen oli itse merkittävä maanomistaja ja hänen päätyönsä koskee juuri maanomistusta. Von Thünen esitti mallinsa teoksessaan "Der isolierte Staat in Beziehung auf Landwirthschaft und Nationalökonomie, oder Untersuchungen über den Einfluss, den die Getreidepreise, der Reichthum des Bodens und die Abgaben auf den Ackerbau ausüben" (1826). Malliaan varten von Thünen tekee useita yksinkertaistavia oletuksia:Mallissa viljelijät valitsevat maatilansa sijainnin maan hinnan ja kuljetuskustannusten perusteella. Malli tuottaa neljä samankeskistä rengasta maatalouden harjoittamiseen. Maitotalous ja työintensiivinen viljely sijaitsevat lähimpänä kaupunkia koska vihannekset, hedelmät, maito ja muut maitotuotteet täytyy saada nopeasti markkinoille jotteivät ne pilaannu.
Puutavara ja polttopuu tuotetaan seuraavassa renkaassa. Puu oli hyvin tärkeä polttoaine lämmityksen ja ruoanlaiton palveluksessa, ja sen kuljetusmatkaa rajoittaa puukuormien raskaus.
Kolmas vyöhyke koostuu pelloista joilla kasvaa viljaa ja muita kasveja. Viljat kestävät pidempään kuin maitotuotteet ja niitä on kevyempi kuljettaa kuin puuta, siksi ne voidaan sijoittaa kauemmaksi kaupungista.
Paimennettu karjatalous sijaitsee etäisimmässä kehässä. Eläimet voidaan kasvattaa kaukana kaupungista, koska ne liikkuvat omin voimin. Eläimet voidaan paimentaa keskustaan myyntiin tai teurastettavaksi.
Neljännen renkaan ulkopuolella on erämaa, joka on liian kaukana jotta kaupunkiin voitaisiin tuottaa mitään maataloustuotteita.
Von Thünenin työ toi taloustieteeseen ns. "Von Thünen -vuokran" eli "maankoron" tai "markkinavuokran". Maankorko on seurausta tuotantokykyisen maan jakautumisesta maantieteellisesti. Sillä tarkoitetaan sitä osaa tuotannosta, joka voidaan synnyttää kussakin sijainnissa marginaalisesti kannattavan tuotannon lisäksi.
Simsala Grimm
Simsala Grimm on saksalainen lastensarja, jota tehtiin kolme tuotantokautta vuosien 1999–2001 aikana. Sarjan tarinat perustuvat tunnettujen satukirjailijoiden, kuten Grimmin veljeksien ja kolmannella kaudella mm. H.C. Andersenin teoksiin. Siitä esitettiin kaksi ensimmäistä tuotantokautta Suomessa MTV3-kanavalla vuonna 2001.
Sarjassa esiintyvät Jojo ja Kroko, jotka jokaisen jakson alussa heräävät eloon taikakirjan, Simsala Grimmin, avulla. He seikkailevat mm. Lumikin, Tuhkimon, Ruususen, Tähkäpään sekä Hannun ja Kertun kanssa.
Pāvilosta
Pāvilosta on pieni ja nuori rannikkokaupunki läntisessä Latviassa, Itämeren rannalla. Kaupungin väkiluvuksi arvioitiin vuonna 2016 yhteensä 1 035.
Vera Telenius laulaa Toni Edelmannin lauluja
Vera Telenius laulaa Toni Edelmannin lauluja on laulaja Vera Teleniuksen vuonna 1987 levyttämä albumi. Albumille on koottu yhdeksän Toni Edelmannin sävellystä, jotka Telenius tulkitsi. Levy-yhtiönä toimi EMI Finland. Albumista on julkaistu vuonna 2010 cd-uusintapainos. Sen julkaisusta vastasi Rocket Records.
Lumivalko ja Ruusunpuna
Lumivalko ja Ruusunpuna on yksi Grimmin saduista.
Lumivalko ja Ruusunpuna ovat köyhän lesken tyttäriä. Eräänä yönä, kun sataa lunta ja äiti lukee satua kirjastaan, tulee talolle karhu, joka oli niin kiltti, että tytöt uskaltavat koskettaa.
Karhu tulee joka ilta takaisin. Kun kevät saapuu, karhu ei voi palata iltaisin, sillä kääpiöt ovat tekemässä pahoja.
Eräänä päivänä Lumivalko ja Ruusunpuna tapaavat kääpiön, jolla on parta kiinni puunrungossa.
He leikkaavat parran poikki, mutta kääpiö ei ole silti kiitollinen. Ongella kääpiön parta sotkeutuu ongen siimaan, kun kala koittaa vetää kääpiön veteen. Taas he leikkaavat parran poikki niin, että onki lentää veteen, mutta silti kääpiö suuttuu. Lopussa kääpiö huomaa tytöt. Samaan aikaan karhu ilmestyy paikalle ja iskee käpälällään kääpiön kuoliaaksi niin, ettei kääpiö liikahda. Sitten karhu muuttuu prinssiksi. Kääpiö oli varastanut aarteen ja muuttanut prinssin karhuksi.
Paini kesäolympialaisissa 1920 – kreikkalais-roomalaisen painin 82,5 kg
Kreikkalais-roomalaisen painin yli 82,5 kg sarjaan Antwerpenin olympiakisoissa osallistui 19 painijaa kahdestatoista maasta. Kukin maa sai asettaa enintään kaksi painijaa samaan sarjaan. Kreikkalais-roomalainen painittiin ns. Bergvallin karsintajärjestelmää käyttäen, jossa ensiksi käytiin yksinkertainen cup-kilpailu kultamitalista. Voittajalle hävinneet koottiin sitten otteluihin hopeamitalista, ja lopuksi hopeapainijalle hävinneet pääsivät tavoittelemaan pronssimitalia.
Itse otteluissa painittiin ensiksi 10 minuutin jakso, jonka aikana hyväksyttiin vain selkävoitto. Tarvittaessa jatkettiin pistepainilla 15 minuutin jaksoissa.
Loppuottelussa kohtasivat 125-kiloinen ruotsalainen Ahlgren ja 93 kg painava porvoolainen leipuri Adolf Lindfors. Suomalainen voitti olympiakultaa reilun 47 minuutin painiskelun jälkeen. Ruotsalainen ei jaksanut enää lähteä ottelemaan hopeamitalista, jonka vei Tanskan Poul Hansen. Pronssille paini Suomen toinen edustaja, Martti Nieminen.
Ottelut hopeamitalista
Ottelut pronssimitalista
FS Aigle (1931)
Aigle oli Ranskan laivaston 1931 vesille laskettu Aigle-luokan hävittäjä. Alus palveli toisessa maailmansodassa, kunnes aluksen miehistö upotti aluksensa Toulonin satamassa 27. marraskuuta 1942.
Alus tilattiin Dunkerquesta Ateliers et Chantiers de Francelta. Sen köli laskettiin 8. lokakuuta 1928 ja alus laskettiin vesille 19. helmikuuta 1931. Alus otettiin palvelukseen 10. lokakuuta 1932.
"Aigle" liitettiin Välimeren laivaston 1. viirikköön, jonka mukana se osallistui Genovan pommitukseen kesäkuussa 1940. Ranskan ja akselivaltojen välisen aselevon astuttua voimaan alus pysyi Toulonissa tai Pohjois-Afrikan tukikohdissa.
Saksalaisten tunkeuduttua Vichyn Ranskan hallitsemalle alueelle alus upottautui 27. marraskuuta 1942 muiden ranskalaisalusten kanssa Toulonin satamaan. Italialaiset nostivat aluksen hylyn, mutta sitä ei koskaan kunnostettu. Hylky upposi uudelleen liittoutuneiden ilmapommituksessa 24. marraskuuta 1943
Rintamaveteraaniliitto
Rintamaveteraaniliitto (1964–1999 Rintamamiesveteraanien Liitto) on vuonna 1964 perustettu vuosien 1939–1945 sotiin osallistuneiden rintamaveteraanien ja heidän perheenjäsentensä etujärjestö. Sillä on 14 piiriyhdistystä, jotka kattavat koko maan ja 139 paikallisosastoa. Varsinaisia jäseniä on noin 4000 ja kannattajajäseniä 5000. Liiton puheenjohtaja on ministeri Matti Louekoski. Liitto on poliittisesti sitoutumaton, eikä osallistu sotilaalliseen toimintaan.
Liiton tarkoituksena on veteraanien edunvalvonta, veteraanien kuntoutuksen, eläketurvan sekä erilaisten palveluiden, joilla tuetaan veteraanien itsenäistä selviytymistä omassa kodissa, edistäminen.
Rintamamiesveteraanien Liitto ja Suomen sotaveteraaniliitto olivat pitkään riidoissa keskenään. Rintamamiesveteraanien Liiton näkemyksen mukaan sotaveteraaniliittoon sai liittyä sellainenkin henkilö, joka ei ollut ollut sodassa mukana, kun taas heidän liittoonsa kelpasivat vain rintamamiehet.
Gerd Hagman
Gerd Hagman (ent. etunimi "Gerda", 4. heinäkuuta 1919 Tukholma, Ruotsi – 30. marraskuuta 2011) oli ruotsalainen näyttelijä. Hän työskenteli sekä teatterissa että elokuvassa. Hagman opiskeli Dramatenin koulussa 1938–1941.
Hagman oli kaksi kertaa naimisissa.
Nuoruustango (albumi)
Nuoruustango on Olavi Uusivirran esikoisalbumi, joka julkaistiin 2003. Kappale "Raivo härkä" esiintyi mm. "Pahat pojat" -elokuvassa. Julkaisija oli New Spirit, joka on Universalin tytäryhtiö.
John Muir
John Muir (21. huhtikuuta 1838 – 24. joulukuuta 1914) oli skottisyntyinen yhdysvaltalainen luonnontutkija, kirjailija ja yksi varhaisimmista luonnonsuojelun uranuurtajista Amerikassa. Hänen kirjeensä, esseensä ja kirjansa ovat saavuttaneet laajan lukijakunnan. Erityisen tunnettuja ovat John Muirin kuvaukset vaelluksistaan Sierra Nevadan vuoristossa. Muirin aktiivisuuden ansiosta Yosemite Valley, Sequoia National Park ja muita luonnonkohteita säästettiin jälkipolville. Hänen perustamansa Sierra Club on kehittynyt yhdeksi Yhdysvaltain tärkeimmistä luonnonsuojelujärjestöistä. Hänen kunniakseen on nimetty 340 kilometriä pitkä vaellusreitti John Muir Trail. Huhtikuussa 2014 Skotlannissa avautuu uusi hänelle omistettu vaellusreitti "John Muir Way," joka kulkee Helensburghista Muirin synnyinpaikkaan Dunbariin.
Hänen mukaansa ovat saaneet nimen myös Muir Woods National Monument, Muir Beach, John Muir College, Mount Muir, Camp Muir ja Muir Glacier.
Teoksessaan "Pitkä kävely Meksikonlahdelle" Muir kertoo jalkamatkastaan vuonna 1867 Ohion Jeffersonvillestä Meksikonlahden rannikolle. Muir on saanut vaikutteita Henry David Thoreaulta tämän transsendentalismista, jonka mukaan luonto ja sen ihmeet ovat osoitus siitä, että Jumala on olemassa. Muir asettuu voimakkaasti metsästystä vastaan ja antaa siten aineksia nykyajan eläinoikeuskeskusteluun. Aikakaudelle ominainen rasismi leimaa Muirin ajattelua hyvin voimakkaasti.
Žibek Žolyn metroasema
Žibek Žoly (: Silkkitie, ) on yksi Almatyn metron asemista. Se avattiin 1. joulukuuta 2011.
Raiymbek batyrin metroasema
Raiymbek batyr () on yksi Almatyn metron asemista. Se avattiin 1. joulukuuta 2011.
Almalyn metroasema
Almaly () on yksi Almatyn metron asemista. Se avattiin 1. joulukuuta 2011.
Abain metroasema
Abai () on yksi Almatyn metron asemista Almatyn kaupungissa Kazakstanissa. Se avattiin 1. joulukuuta 2011.
Asema on nimetty runoilija Abai Qunanbaiulyn mukaan.
Baikonurin metroasema
Baikonur () on yksi Almatyn metron asemista. Se avattiin 1. joulukuuta 2011.
Teatr imeni Auezovan metroasema
Teatr imeni Auezova (, ) on yksi Almatyn metron asemista. Se avattiin 1. joulukuuta 2011.
Alataun metroasema
Alatau () on yksi Almatyn metron asemista. Se avattiin 1. joulukuuta 2011.
Gracias
Deogracias Masomi (s. 6. toukokuuta 1987 Kinshasa, Kongon demokraattinen tasavalta), tunnetaan paremmin taiteilijanimellään Gracias, on helsinkiläinen rap-artisti ja näyttelijä. Hänen etunimensä on latinaa ja tarkoittaa ”jumalankiitosta”.
Gracias pakeni perheineen Kongon sisällissotaa Suomeen vuonna 1992 ollessaan 4-vuotias. Hän on asunut Helsingin Malmilla ja asuu nykyään Pukinmäessä. Hän kirjoitti ylioppilaaksi Helsingin ranskalais-suomalaisesta lukiosta ollessaan 21-vuotias. Hän kirjoitti kaiken kaikkiaan kuusi eri ainetta.
Gracias kirjoitti ensimmäiset runonsa olleessaan 12-vuotias ja esiintyi ensimmäisen kerran yläasteellaan 14-vuotiaana. Ensimmäisen kunnon keikan hän esitti 19-vuotiaana Café Punavuoressa, Helsingissä.
Gracias julkaisi ensimmäisen julkaisunsa "Listenin Comprehension Mixtapen" vuonna 2007 käyttäen nimeä "Luminate". Hän tuli suuremman yleisön tietoisuuteen "Gracias" -nimellä loppuvuodesta 2010, kun hänen ”HKI” -musiikkivideonsa julkaistiin. Toukokuussa 2011 julkaistiin musiikkivideo kappaleesta ”Feel Me” ja kesällä 2011 kappaleesta ”Mon€y”. Jälkimmäisellä kappaleella vierailee The Megaphone State -duon toinen osapuoli Ekow. Graciaksen ensimmäinen uudella nimellä julkaistu julkaisu "Gracias EP" julkaistiin 23. heinäkuuta 2011. Livin Proofin tuottama kappale ”Feel Me” ei kuitenkaan päätynyt kyseiselle EP:lle. Tammikuun lopulla 2012 julkaistiin musiikkivideo kappaleesta ”40k Volts”. Kappaleella vierailee ruotsalainen rap-artisti Eboi. Kappaletta seurasi Graciaksen ja tuottaja JTT:n huhtikuussa 2012 julkaistu yhteisalbumi "Globe". Albumi nousi Suomen virallisen albumilistan 28. sijalle, ja sen kappaleista ”Night Shift” ja ”Bars” on myös julkaistu musiikkivideot. Gracias esiintyy myös JVG:n ”Karjala takaisin” -kappaleen musiikkivideolla. Elokuussa 2012 "Globe" -albumin kappaleesta ”Night Shift” julkaistiin DJ Kridlokkin tekemä remixversio. Remixversiosta on kuvattu myös musiikkivideo. Marraskuussa 2012 julkaistiin musiikkivideo kappaleesta ”Let Myself Go” ja maaliskuussa 2014 kappaleesta ”Levels (Stream Fast, Die Young)”. Graciaksen "Elengi" -albumi julkaistiin 30 toukokuuta 2014.
Gracias näyttelee Makea helmikuussa 2012 ensi-iltansa saaneessa "Vuosaari" -elokuvassa. Hän esiintyy myös vuoden 2013 "Leijonasydän"-elokuvassa.
Gracias solmi levytyssopimuksen PME Recordsin kanssa joulukuussa 2014.
Ralf Andtbacka
Ralf Andtbacka (s. 1963 Kruunupyy) on suomalainen ruotsiksi kirjoittava runoilija, kriitikko ja opettaja.
Andtbackan teoksia ei ole suomennettu. Teos "Magnetmemoarerna" oli vuoden 2011 Runeberg-palkintoehdokas. Runokokoelma "Café Sjöjungfrun" oli vuoden 1999 Runeberg-palkintoehdokas. Hän oli vuosina 2000–2005 Pohjanmaan kirjallisuuden läänintaiteilija.
Andtbacka on asunut Vaasassa vuodesta 1990.
HMS Clas Fleming (1912)
HMS Clas Fleming oli Ruotsin laivaston miinaristeilijä.
Alus tilattiin Finnbodab telakalta. Se laskettiin vesille 14. joulukuuta 1912 ja alus valmistui reilua vuotta myöhemmin 23. helmikuuta 1914.
Alus kuului toisen maailmansodan ajan rannikkolaivastoon, mutta sodan päätyttyä se sijoitettiin huonokuntoisena reserviin. Alus luokiteltiin maalilaivaksi ja se myytiin romutettavaksi Ystadiin 1960.
HMS Fylgia (1905)
HMS Fylgia oli Ruotsin laivaston risteilijä.
Alus tilattiin Bergsunds Mekaniska Verkstads AB:lta. Sen köli laskettiin lokakuussa 1903 ja alus laskettiin vesille 20. joulukuuta 1905. Alus valmistui puolitoista vuotta myöhemmin 21. kesäkuuta 1907.
Alus teki palveluksen oton jälkeen ensimmäisen purjehduksensa Yhdysvaltoihin, mikä tehtiin ruotsalaisten siirtokuntien muistoksi. Alus palveli lähinnä koululaivana, missä tehtävässä se teki useita pitkiä purjehduksia Etelä- ja Pohjois-Amerikkaan, Afrikkaan sekä Aasiaan. Aluksesta tuli 1925 Sevastopolin vierailun aikana ensimmäinen Ruotsin merivoimien alus, joka vieraili Neuvostoliitossa.
Aluksen modernisointi aloitettiin 1939 ja sitä ei saatu päätökseen ennen aluksen palauttamista palvelukseen 1941. Se jatkoi koululaivana. Alus poistettiin laivastoluettelosta 1. tammikuuta 1953, jonka jälkeen sitä käytettiin maali- ja koealuksena. Hylky myytiin romutettavaksi 1957 Petersen & Ahlbackille Kööpenhaminaan.
Siiri Enoranta
Siiri Enoranta (s. 3. helmikuuta 1987 Mänttä) on suomalainen kirjailija. Enoranta on koulutukseltaan humanististen tieteiden kandidaatti ranskalaisesta filologiasta. Hän on opiskellut ranskaa ja espanjaa Tampereen yliopistossa sekä kirjoittamista Oriveden Opistossa. Enoranta asuu Tampereella. Hän on Suomen Kirjailijaliiton, Suomen Nuorisokirjailijoiden ja Pirkkalaiskirjailijoiden jäsen.
Esikoisromaani "Omenmean vallanhaltija" (2009) oli ilmestymisvuonnaan ehdolla Finlandia Junior -palkinnon ja Kuvastaja-palkinnon saajaksi.
Tampereen kaupungin kirjallisuuspalkinnon Enoranta on saanut kolmesti, teoksista "Nukkuu lapsi viallinen" (2010), "Nokkosvallankumous" (2013) ja "Surunhauras, lasinterävä" (2015).
Romaani "Gisellen kuolema" oli vuoden 2012 Runeberg-palkintoehdokas. "Painajaisten lintukoto" (2012) oli Kuvastaja-palkintoehdokas vuonna 2013 ja dystopiaromaani "Nokkosvallankumous" vuonna 2014. "Nokkosvallankumous" oli myös Topelius-palkintoehdokas.
Fantasiaromaani "Surunhauras, lasinterävä" valittiin vuonna 2015 Finlandia Junior -ehdokkaaksi. Palkintoraadin mukaan teos ”piirtää esiin kokonaisen maailman erilaisine maailmakatsomuksineen ja kulttuureineen”. Teos palkittiin Topelius-palkinnolla tammikuussa 2016. Se oli myös vuoden 2016 Kuvastaja-palkintoehdokas.
Fantasiaromaani "Tuhatkuolevan kirous" voitti vuonna 2018 lasten- ja nuortenkirjallisuuden Finlandia-palkinnon.
Kurt Högnäs
Kurt Högnäs (s. 2. helmikuuta 1931 Pietarsaari) on suomalainen ruotsiksi kirjoittava kirjailija.
Högnäs on koulutukseltaan filosofian lisensiaatti. Hän asuu Kristiinankaupungissa, missä hän on työskennellyt kieltenopettajana. Högnäsin esikoisteos, runokokoelma "Början till liv", ilmestyi vuonna 1955. Sen jälkeen häneltä on ilmestynyt useita runokokoelmia. Högnäs on pitäytynyt perinteisessä lyriikassa ja proosarunossa ja tehnyt käännöksiä italiasta. Hänelle on myönetty Längmanska kulturfondenin palkinto. Myös Svenska litteratursällskapet i Finland ja Ruotsin akatemia ovat palkinneet hänet. Hänen teoksiaan ei ole suomennettu.
Högnäsiä pidetään suomenruotsalaisessa kirjallisuudessa proosarunon ylittämättömänä taitajana, ja hänet on yhdistetty antiikin klassikoihin. Luonnonkuvat yhdistävät hänet kuitenkin myöhempään perinteeseen. Pohjalainen maisema on ollut hänelle tärkeä, mutta myös Välimeren alue. Hän on kääntänyt ja tehnyt muuten tunnetuksi sisilialaista runoilijaa ja mafianvastustajaa Danilo Dolcia. Hänen teoksensa "De bronsblà solarna" (2011) ja "Refug" (2015) ovat olleet Runeberg-palkintoehdokkaina.
Högnäs on kirjoittanut Kristiinankaupungin 350-vuotisjuhlarunon 8. elokuuta 1999.
Essi Tammimaa
Essi Tammimaa (ent. Henriksson, s. 1981 Helsinki) on suomalainen kirjailija.
Tammimaan esikoisromaani "Ilmestys" julkaistiin vuonna 2007. Toinen romaani "Paljain käsin" (2011) oli vuoden 2012 Runeberg-palkintoehdokas. Runeberg-palkinnon esiraadin mukaan "Paljain käsin" osoittaa, ettei romaanitaiteessa ole kyse pelkästään tarinoiden kertomisesta ja teemojen luonnista, vaan myös uudenlaisen kielenkäytön ja ilmaisun rakentamisesta, esimerkiksi uudissanojen avulla. Romaani on hyvä osoitus proosassa kehkeytyvästä ilmaisun merkityksen noususta.
Romaanien lisäksi Tammimaa on kirjoittanut runoja ja novelleja, joita on julkaistu esim. Nuorisotutkimusseuran antologiassa "Muistikuvia 00-luvusta" (2010).
Tammimaa on koulutukseltaan filosofian maisteri ja toimii Nuorisoasuntoliitto ry:n tiedottajana.
Fantasque-luokka (hävittäjä)
Fantasque-luokka oli Ranskan laivaston 1930-luvun alussa valmistetun kuuden hävittäjän () alusluokka, jonka alukset palvelivat toisessa maailmansodassa.
It’s Late
It’s Late on brittiläisen Queen-yhtyeen vuonna 1977 julkaistu kappale albumilta "News of the World". Yhtyeen kitaristi Brian Mayn kirjoittama kappale ilmestyi myös seuraavan vuoden huhtikuussa singlenä Yhdysvalloissa ja Japanissa, mutta ei saavuttanut merkittävää kaupallista suosiota. Yhtyeen fanien keskuudessa se on kuitenkin yksi suosituimpia rock-kappaleita yhtyeen matariaalista.
Albumi "News of the World" merkitsi Queenin musiikillista uudistumista, mutta ”It’s Late” edusti levyllä vahvimmin perinteistä Queenia. Tyylillisesti hyvin rock-tyylisen ja kitaravoittoisen kappaleen sanoitukset käsittelevät päättynyttä rakkaussuhdetta. Se on samalla "News of the Worldin" raskain kappale.
Koska kappale oli yli kuusi minuuttia pitkä, se ei saanut Yhdysvalloissa paljoakaan radiosoittoa osakseen; single ylsi Billboard Hot 100 -listalla sijalle 74. Japanissa julkaistiin huomattavasti lyhennetty versio, joka ei saavuttanut listasijoitusta. Yhtye tuotti singlen itse.
A-puoli
B-puoli